# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 14

от 14.09.2022 г.

**Р Е Ш Е Н И Е**

**№ КЗЗ – 14**

**от 14 септември 2022 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 4 519 кв.м земеделска земя, шеста категория, неполивна, собственост на Община Етрополе, за изграждане на обект: „Гробищен парк“, поземлен имот с идентификатор 27632.66.267 по КККР на гр. Етрополе, местност „КОТКАТА“, община Етрополе, област София, при граници, посочени в приложената скица.

**2.** Утвърждава трасе за проектиране, с което се засяга общо около 71039 кв. м земеделска земя, в т.ч. 4299 кв. м трета категория, 66740 кв. м четвърта категория, неполивна, общинска и частна собственост, за изграждане на обект: „Път II-56 "Пътен възел Скобелева майка-Път II-86" (Югоизточен обход на Пловдив)", попадаща на територията на община Родопи, област Пловдив както следва:

1. Около 4299 кв. м земеделска земя, трета категория, неполивна, частна собственост, в землището на с. Ягодово, община Родопи, област Пловдив, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

2. Около 66740 кв. м земеделска земя, четвърта категория, неполивна, общинска и частна собственост, в землището на с. Брестник, община Родопи, област Пловдив, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**3.** Променя предназначението на общо 10 773 кв.м земеделска земя, от която 4 648 кв.м земеделска земя пета категория и 6 127 кв.м земеделска земя шеста категория, неполивна, общинска собственост, за изграждане на обект: „Велоалея за споделено велосипедно и пешеходно движение от км 195+190 по километража на път I-1 Ботевград - Витиня до км 196+577 (чешма) етап I", съгласно приложения регистър на засегнатите имоти, в землищата на гр. Ботевград и с. Врачеш, местности „Параданското“ и „Чеканица“, община Ботевград, област Софийска, при граници, посочени в приложените регистър на засегнатите имоти и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи.

**4.** Променя предназначението на общо 3 899 кв.м. земеделска земя, четвърта категория, неполивна, от която 2 050 кв.м. собственост на Община Ямбол и 1 849 кв.м. частна собственост за изграждане на обект: „Второстепенна улица в местност „Бахчите“, гр. Ямбол с кръстовище в обхвата на път II-53 „Сливен-Ямбол-Калчево“ (обход юг)”, съгласно приложения регистър на засегнатите имоти по КККР на гр. Ямбол, местност „Бахчите“, община Ямбол, област Ямбол, при граници, посочени в приложения влязъл в сила ПУП – ПП и приложения регистър на засегнатите имоти, който е неразделна част от него.

На основание чл. 30, ал. 4 от ЗОЗЗ за площта от 2 050 кв.м земеделска земя, собственост на община Ямбол такса не се дължи. На основание чл. 30, ал. 1 от ЗОЗЗ за площта от 1 849 кв.м. частна собственост, Община Ямбол да заплати такса по чл. 8, т. 4 на тарифата в размер на 288,44 лева и да отнеме и оползотвори хумусния пласт от площадката.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**